Document ID: 32000D0352

32000D0352
L 124/64
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 4 май 2000 година
за изменение на Решение 94/984/ЕО за определяне на ветеринарно-санитарните условия и ветеринарното сертифициране при вноса на прясно месо от домашни птици от някои трети страни
(нотифицирано под номер C(2000) 1163)
(текст от значение за ЕИП)
(2000/352/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/494/ЕИО на Съвета от 26 юни 1991 г. относно ветеринарно-санитарните условия, регулиращи търговията в Общността и вноса от трети страни на прясно птиче месо (1), последно изменена с Директива 1999/89/ЕО (2), и по-специално членове 11 и 12 от нея;
като има предвид, че:
(1)
Решение 94/984/ЕО на Комисията (3), последно изменено с Решение 2000/254/ЕО (4), определя ветеринарно-санитарните условия и ветеринарното сертифициране при вноса на прясно месо от домашни птици от някои трети страни; установени са два различни сертификата, образец А и образец Б; използването им зависи от ситуацията с нюкасълската болест в съответната страна.
(2)
На някои части от територията на Китай, изброени в приложение I към Решение 94/984/ЕО, беше разрешено да използват сертификат Б, докато в резултат на инспекция не бяха установени проблеми със сертифицирането; поради тази причина вносът на прясно месо от домашни птици от Китай беше спрян от 1 август 1996 г. с Решение 96/456/ЕО на Комисията.
(3)
През октомври 1999 г. Комисията проведе мисия за инспекция в Китай, която показа, че китайските ветеринарни служби са постигнали значително подобрение и бяха представени писмени гаранции, даващи възможност да бъде отменено горепосоченото спиране.
(4)
Ситуацията по отношение на нюкасълската болест все още изисква да бъдат предоставени допълнителни гаранции съгласно установеното в образец Б на сертификата от Решение 94/984/ЕО.
(5)
В интерес на яснотата настоящото решение се прилага за прясно месо от домашни птици, сертифицирано от 1 юни 2000 г. нататък.
(6)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Приложение I към Решение 94/984/ЕО се изменя, както следва:
В реда: „CN Китай (НР)“ се заличава означението за бележка под линия 3 след думата „Shandong“ и след буквата „Б“, както и съответстващата му бележка под линия „3 Вносът се спира от 1 август 1996 г.“ на края на страницата.
Член 2
Настоящото решение се прилага за прясно месо от домашни птици, сертифицирано от 1 юни 2000 г. нататък.
Член 3
Адресати на настоящото решение са държавите-членки.
Съставено в Брюксел на 4 май 2000 година.

Labels: 17
0
3
6
18